 Zekaraya 11  Lebanọn, meghee ụzọ gị, ka ọkụ gbaa osisi sida gị.Tie mkpu ákwá, gị osisi junipa, nihi na osisi sida adawo; nihi na e bibiwo osisi ndị dị ukwuu! Tienụ mkpu ákwá, unu oké osisi ndị dị na Beshan, nihi na a lawo oké ọhịa a na-apụghị ịbanye abanye niyi!Geenụ ntị! Ndị ọzụzụ atụrụ na-eti mkpu ákwá nihi na e bibiwo ebube ha. Geenụ ntị! Ụmụ ọdụm tojuru etoju na-ebigbọ nihi na e bibiwo obere ọhịa tojuru etoju nke dị nakụkụ Jọdan.Nke a bụ ihe Jehova bụ Chineke m kwuru, Zụọnụ atụrụ ndị a ga-egbu egbu,ndị zụtara ha gburu ha, ọ bụ ezie na ikpe amaghị ha. Ndị na-ere ha ere na-asịkwa: Ka Jehova bụrụ onye a gọziri agọzi. M ga-enweta akụnụba. Ndị na-azụ ha enweghịkwa ọmịiko ọ bụla nebe ha nọ.Nihi na m gakwaghị enwe ọmịiko nebe ndị bi nala a nọ, ka Jehova kwuru. Ya mere, lee, m na-eme ka ụmụ mmadụ chọta onwe ha, onye ọ bụla naka mmadụ ibe ya nakwa naka eze ya; ha ga-egwepịakwa ala a, ọ dịghịkwa onye m ga-anapụta naka ha.M wee zụọ atụrụ ndị a ga-egbu egbu, nihi unu, unu ndị na-enwe nsogbu nime ìgwè atụrụ ahụ. M wee chịrị mkpara abụọ. Akpọrọ m otu Ịma Mma, kpọọ nke ọzọ Njikọ, m wee zụọ ìgwè atụrụ ahụ.Nikpeazụ, m chụpụrụ ndị ọzụzụ atụrụ atọ notu ọnwa, nihi na mkpụrụ obi m edikwaghị ihe ha na-eme, mkpụrụ obi ha kpọkwara m asị.M wee sị: Agaghị m anọgide na-azụ unu dị ka atụrụ. Nke na-anwụ anwụ, ya nwụọ. Nke a ga-ekpochapụ ekpochapụ, ka e kpochapụ ya. Ndị nke fọrọ afọ, ha rie anụ ibe ha.M wee were mkpara m, nke bụ Ịma Mma, gbujisie, iji mebie ọgbụgba ndụ mụ na ndị m.E wee mebie ya nụbọchị ahụ, ndị nke na-enwe nsogbu nime ìgwè atụrụ ahụ, bụ ndị nọ na-ele m, wee si otú a mara na ọ bụ ihe Jehova kwuru.M wee sị ha: Ọ bụrụ na ọ dị unu mma, kwụọnụ m ụgwọ ọrụ m; ma ọ bụrụ na ọ dịghị unu mma, unu hapụwa. Ha wee kwụọ m ụgwọ ọrụ m, mkpụrụ ego ọlaọcha iri atọ.Jehova wee sị m: Wụsa ya nebe a na-edebe akụ, ọ bụ ọnụ ahịa dị elu m ruru nanya ha. M wee chịrị mkpụrụ ego ọlaọcha iri atọ ahụ wụsa nebe a na-edebe akụ nke dị nụlọ Jehova.M wee gbujisịa mkpara m nke abụọ, bụ Njikọ, iji mebie mmekọrịta nwanne na nwanne nke dị netiti Juda na Izrel.Jehova wee gaa nihu ịsị m: Chịrị ngwá ọrụ nke onye ọzụzụ atụrụ na-abaghị nihe.Nihi na lee, m na-eme ka e nwee onye ọzụzụ atụrụ nala a. Ọ gaghị elebara atụrụ ndị a na-egbu egbu anya. Ọ gaghị achọ nke dị obere, ọ gaghịkwa agwọ atụrụ ọkpụkpụ gbajiri. Ọ gaghịkwa enye nke ọ bụla na-eguzoli ọtọ nri, ndị nke mara abụba, ọ ga-eri anụ ha, ọ ga-ekpupụ atụrụ ndị ahụ akpụkpọ ụkwụ ha.Ahụhụ ga-adịrị onye ọzụzụ atụrụ m, bụ onye na-enweghị uru ọ bara, onye na-ahapụ ìgwè atụrụ m! A ga-egbu ya mma agha nogwe aka nakwa nanya aka nri ya. Ogwe aka ya ga-akpọnwụrịrị, anya aka nri ya ga-akpọrịrị. 